**ამბროლაურის მუნიციპალიტეტის მეორე მოწვევის საკრებულოს**

**ოცდამერვე რიგგარეშე სხდომის**

**ო ქ მ ი №25**

**ქ. ამბროლაური, ბრატისლავა რაჭის ქ. N11 05 დეკემბერი 2022 წელი.**

 ამბროლაურის მუნიციპალიტეტის მეორე მოწვევის საკრებულოს ოცდამერვე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, 2022 წლის 11 ნოემბრის ამბროლაურის მუნიციპალიტეტის ფრაქცია „ერთიანი ნაციონალური მოძრაობის“ წინადადებით (წერილის რეგისტრაციის N:13-7722332001; 28.11.2022 წელი) და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 01 დეკემბრის N:77-7722335001 ბრძანების შესაბამისად.

 სხდომას ესწრებოდა საკრებულოს სრული და სიითი შემადგენლობიდან (30 წევრიდან) 25 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, ბაქარ გობეჯიშვილი, სოსო ჭელიძე, ლევან ქვათაძე, ბექა ოშხერელი, მაია კაციტაძე, ესმა მაისაშვილი, გიორგი მურუსიძე, დავით მიქიაშვილი, ბაკურ სანთელაძე, ბეჟანი დარახველიძე, ნინო ჯოხაძე, ანა გურგენიძე, მაკა გოცირიძე, ხათუნა ბეშიძე.

 აგრეთვე სხდომას ესწრებოდნენ: ამბროლაურის მუნიციპალიტეტის მერი ზვიად მხეიძე, ამბროლაურის მუნიციპალიტეტის მოქალაქეები და არასამთავრობო ორგანიზაციების წარმომადგენლები: არჩილ ჯაფარიძე, ელგუჯა გურგენიძე, თენგიზ გოგორელიანი, რატი ტურძილაძე, ნინო სოხაძე, იოსებ გეწაძე, ეთერ არსანიძე.

 სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

 ასლან საგანელიძე პირველ რიგში მიესალმათ სხდომაზე დამსწრე საკრებულოს წევრებს და მოწვეულ საზოგადოებას. მან გულისტკივილი გამოთქვა ამბროლაურის მუნიციპალიტეტის სოფელ ტოლაში მომხდარ მკვლელობის ფაქტთან და უკრაინაში ქართველ მებრძოლების დაღუპვასთან დაკავშირებით. საკრებულოს სახელით სამძიმარი გამოუცხადა მათ ოჯახებსა და სრულიად საქართველოს; ხოლო უკრაინელ ხალხს ღირსეული გამარჯვება უსურვა რუსი ოკუპანტების წინააღმდეგ ბრძოლაში.

 ასლან საგანელიძემ აღნიშნა, რომ 2022 წლის 11 ნოემბერს ამბროლაურის მუნიციპალიტეტის მეორე მოწვევის საკრებულოს მომართა, ამავე საკრებულოს ფრაქციამ „ერთიანი ნაციონალური მოძრაობა“ საკრებულოს რიგგარეშე სხდომის მოწვევის თაობაზე. წარმოდგენილი საკითხი განხილული იქნა 2022 წლის 02 დეკემბრის ბიუროს რიგგარეშე სხდომაზე. ბიურომ იმსჯელა აღნიშნულ საკითხთან დაკავშირებით და მიიღო გადა-წყვეტილება საკრებულოს რიგგარეშე სხდომის მოწვევის შესახებ.

 ასლან საგანელიძემ დაადასტურა ქორუმის არსებობა და საკრებულოს წევრებს წარუდგინათ ოცდამერვე რიგგარეშე სხდომის

**დღის წესრიგი**

1.გარემოს ეროვნული სააგენტოს 2022 წლის 23 მარტის „ეიჩ ჯი კაპრა კაუკასიკა“ზე გაცემული N000009 სამონადირეო მეურნეობის სპეციალური ლიცენზიის ბათილად ცნობის თაობაზე მერიის შუამდგომლობის შესახებ.

 მომხსენებელი ამირან ლომთაძე-ამბროლაურის მუნიციპალიტეტის მეორე მოწვევის საკრებულოს ფრაქციის „ერთიანი ნაციონალური მოძრაობა“ თავმჯდომარე

 საკრებულოს წევრებს დღის წესრიგის პროქტის მიმართ შენიშვნები არ გამოუთქვამთ.

 სხდომის თავმჯდომარემ, ამბროლაურის მუნიციპალიტეტის საკრებულოს თავმჯდომარემ ასლან საგანელიძემ კენჭის ყრაზე დააყენა დღის წესრიგით გათვალისწინებული საკითხი:

 კენჭის ყრის შედეგი: მომხრე 25; წინააღმდეგი არცერთი;

**მოისმინეს:**ამბროლაურის მუნიციპალიტეტის მეორე მოწვევის საკრებულოს ფრაქცია „ერთიანი ნაციონალური მოძრაობის“ თავმჯდომარის ამირან ლომთაძის მოხსენება გარემოს ეროვნული სააგენტოს 2022 წლის 23 მარტის „ეიჩ ჯი კაპრა კაუკასიკა“ზე გაცემული N000009 სამონადირეო მეურნეობის სპეციალური ლიცენზიის ბათილად ცნობის თაობაზე მერიის შუამდგომლობის შესახებ.

 ამირან ლომთაძემ აღნიშნა, რომ გასულ სკრებულოს სხდომაზე საკითხის ირგვლივ გარკვეული გაუგებრობები იყო. ბევრი კოლეგა ამტკიცებდა, რომ ამ თემაზე საკრებულოს სხდომა არ უნდა შემდგარიყო. ფრაქციის პოზიცია იყო, რომ კანონის შესაბამისად სავალდებულო იყო სხდომის მოწვევა. შემდეგ ბიუროს სხდომაზე გადაწყდა რიგგარეშე სხდომის მოწვევის თაობაზე საკითხი. მომხსენებელმა დეტალურად ისაუბრა იმ ფაქტზე, რაც წინ უსწრებდა ამ გადაწყვეტილებას. მან აღნიშნა, რომ წარმოდგენილი საკითხის დეტალურად შესწავლის მიზნით მიმდინარე წლის მაისის თვეში მოქალაქეთა დაინტერესებული ჯგუფი შეხვდა რაჭა-ლეჩხუმისა და ქვემო სვანეთის მხარის გუბერნატორს ბატონ პაპუნა მარგველიძეს. შეხვედრაზე ბატონმა პაპუნა მარგველიძემ განაცხადა, რომ მას პირველად ესმოდა ამ საკითხის შესახებ. ასევე აღნიშნა ადმინისტრაციიდან მისი მუშაობის პერიოდში სსიპ ეროვნულ სააგენტოში წერილი არ გაგზავნილა. მისი საუბრიდან ჩანდა, რომ ეს გადაწყვეტილება იყო გასულ წელს მიღებული. ფრაქციამ გააგრძელა მოკვლევა და აღმოჩნდა, რომ გადაწყვეტილება მიღებული იქნა 2022 წლის 23 მარტს გარემოს ეროვნული სააგენტოს მიერ, ხოლო წინმსწრები დოკუმენტები მოდის გასული წლებიდან.

 საკრებულოს წევრებს და დამსწრე საზოგადოებას გააცნოთ სსიპ გარემოს ეროვნულ სააგენტოში გუბერნატორის ადმინისტრაციიდან და მუნიციპალიტეტის მერების მიერ გაგზავნილი წერილების შინაარსი (ოქმს თან ერთვის). მან აღნიშნა, რომ ამბროლაურის მუნიციპალიტეტის მერიიდან ორი ურთიერთგამომრიცხავი შინაარსის წერილი გაიგზავნა. ერთ წერილში საწინააღმდეგო აზრი იყო გამოთქმული, ხოლო მეორე წერილით თანხმობას აძლევდა.

 დოკუმენტაცია, რომ მიეღოთ შეუთანხმდენ ამბროლაურის მუნიციპალიტეტის საკრებულოს თავმჯდომარეს ასლან საგანელიძეს წერილობით მიემართათ სამხარეო ადმინისტრაციისათვის, სსიპ ეროვნულ სააგენტოსაგან შესაბამისი დოკუმენტაციის მოპოვების მიზნით.

ამირან ლომთაძემ საკრებულოს წევრებსა და დამსწრე საზოგადოებას გააცნო სამხარეო ადმინისტრაციაში გაგზავნილი წერილის შინაარსი. წერილში ითხოვდნენ გაფორმებული ხელშეკრულების ასლს, ხელშეკრულების გასაფორმებლად გამოყენებულ ყველა დოკუმენტს, რომელიც გამოყენებული იქნა საკითხის ინიცირებიდან დღემდე, როგორიცაა: ადგილობრივი თვითმმართველობის გადაწყვეტილებები, წერილები, მოსახლეობასთან შეხვედრების ოქმები, მხარის გუბერნატორის ადმინისტრაციიდან გაგზავნილ წერილები და სხვა.

 ასევე დასმული იყო კითხვა გადაწყვეტილების მიღებამდე გარემოს ეროვნულმა სააგენტომ გაითვალისწინა, თუ არა კომპანიის სამომავლო საქმიანობის შედეგები, ზურმუხტის ქსელზე? ასევე ითხოვდნენ რატომ მოხდა რეგიონის მასშტაბთან მიმართებით, ასეთი ოდენობის104714 ჰექტარი ტერიტორიის გადაცემა ერთ ჯგუფზე?რაც მომავალში გახდება წინაპირობა იმისა, რომ კონკურეტული გარემო ამ მიმართულებით ვერ შეიქმნება. ასევე ითხოვდნენ მნიშვნელოვან ინფორმაციას რა გამოცდილება ქონდა კომპანიას ამ საქმიანობის მიმართულებით? და თუ ქონდა საქმიანობის გამოცდილება რა ხელშესახებ მიზნებს მიაღწია ამ მხრივ?

 მომხსენებელმა აღნიშნა, რომ მათი წერილი ნაწილობრივ დაკმაყოფილდა და გარკვეული დოკუმენტები მიიღეს, თუმცა რაც ყველაზე მნიშვნელოვანი იყო, არ გადმოუციათ მოსახლეობასთან შეხვედრის ოქმები.

 შემდგომ საკრებულოს წევრებს და დამსწრე საზოგადოებას გააცნო ლიცენზიის პირობები. გარემოს ეროვნული სააგენტოს N38/ს 23/03/2022 ბრძანების მე2- მუხლის „ო“ პუნქტის თანახმად: „ო)სამოყვარულო და სპორტული ნადირობის, შემეცნებითი, რეკრეაციული, სათავგადასავლო და ეკოტურიზმის განვითარების მიზნით, სამონადირეო მეურნეობის ტერიტორიაზე განათავსოს შესაბამისი ტურისტული ინფრასტრუქტურა,“რამაც მათი შე-შფოთება გამოიწვია.

 ამ კომპანიას რა მიზნები აქვს სინამდვილეში კარგად ჩანს მათ 2020 წლის 06 მაისის წერლში, რომლითაც მიმართავენ სსიპ გარემოს ეროვნულ სააგენტოს, და ერთ-ერთ მიზნად წერია სასტუმროების ქსელის შექმნა. არ არის მოსახლეობასთან შეხვედრის ოქმები და არ არის მათი ინტერესები გათვალისწინებული. ყველა ზემოთ აღნიშნულიდან, სხვა საკანონმდებლო აქტებიდან და ადგილობრივი მოსახლეობის ინტერესებიდან გამომდინარე მივმართოთ სსიპ გარემოს ერვნულ სააგენტოს წერილობით და მოვითხოვოთ ამ ხელშეკრულების ბათილად ცნობა.

 საკითხის განხილვამდე, არჩილ ჯაფარიძემ ითხოვა სიტყვა თავისი პოზიციის დასაფიქსირებლად, საკითხის ირგვლივ სრულყოფილი ინფორმაციის მოწოდების თაობაზე.

 ასლან საგანელიძემ თავისი პოზიციის დასაფიქსირებლად სიტყვა გადასცა მხარის ყოფილ გუბერნატორს ბატონ არჩილ ჯაფარიძეს.

 არჩილ ჯაფარიძემ აღნიშნა, რომ ის ყველა ინფორმაციას ფლობს სრულყოფილად მისი გუბერნატორობის პერიოდში, თუ რა მიმოწერა, წერილები, ურთიერთობები და ინფორმაციები იყო კომპანიასთან. მან გააკეთა დეტალური ანალიზი, რათა საბოლოოდ გაეგოთ, სად იყო სიმართლე და სად იყო ხარვეზი. მან აღნიშნა, რომ სამწუხაროდ ყველა ცდილობს თავისებური ინტერპრეტაცია გაუკეთოს ამ წერილების შინაარს ისე, როგორც თავად აწყობთ. მას ეჭვი ეპარება ვინმე დაინტერესებულ აგრესიულ მხარეს, ვინც ყველას ლანძღვა გინებით არის დაკავებული, ჩვენი რეგიონის ბედი ადარდებდეს, უფრო პიროვნების შეურაცყოფით არიან დაკავებული. შეიძლება შეცდომაში არიან შეყვანილი, ვინაიდან მათ არა აქვთ სრული ინფორმაცია.

 არჩილ ჯაფარიძემ დიდი პატივისცემა დაუდასტურათ საკრებულოს წევრებს და დამსწრე საზოგადოებას. განსაკუთრებული პატიცისცემით მოიხსენია ამირან ლომთაძე. მას სჯერა, რომ ის წესიერი კაცია, მაგრამ გაუკვირდა როდესაც წაიკითხა ფრაქციის წერილი საკრებულოსადმი მიწერილი, სადაც აღნიშნავს, რომ იდენტური წერილი შევიდა სამხარეო ადმინისტრაციის მხრიდან, როგორიც ლენტეხისა და ონის მუნიციპალიტეტებიდან.

 სინამდვილეში 2018 წელს ბატონი დავით მხეიძე მივიდა მასთან და უთხრა, რომ გარკვეული ჯგუფი დაინტერესებულია სამონადირეო მეურნეობის გაკეთებით. ამ ჯგუფის წარმომადგენლები შეხვდნენ მას ცალკე და წარუდგინეს ტრაფარეტული წერილი, სადაც ერთმნიშვნელოვნად არის თანხმობა დადასტურებული პროექტის განხორციელებაზე. ოღონდ ეს თანხმობა უნდა მომხდარიყოს გუნერბატორის გვერდის ავლით.

 საკრებულოს წინაშე დიდი მადლობა გადაუხადა ზვიად მხეიძეს ღირსეული საქციელისთვის-მისი საქმის კურსში ჩაყენებისთვის. მან უარი უთხრა კომპანიის წარმომადგენლებს, რომ გუბერნატორის გარეშე ის თანხმობის გადაწყვეტილებას ვერ მიიღებდა. შემდეგ თეიმურაზ მთივლიშვილმა ბატონ დავითს სთხოვა უპირობო თანხმობა პროექტის განეხორციელებიაზე. ასევე 2019 წლის ნოემბერში შემოვიდა წერილი, რაზეც ბატონმა დავითმა ღირსეულად უპასუხა.

 მომხსენებელმა საკრებულოს წევრებს და დამსწრე საზოგადოებას გაუზიარა ბოლო აბზაცის შინაარსი, სადაც ეწერა, რომ მუნიციპალიტეტისათვის საინტერესოა მსგავსი სახის პროექტები, მაგრამ ამასთან ერთად საჭიროდ მიიჩნევს დაინტერესებული პირის მხრიდან მეტ კომუნიკაციას მოსახლეობასთან, მათი ინტერესების გათვალისწინებას, როგორც გარემოს დაცვის კუთხით, ისე დასაქმების თვალსაზრისით. მუნიციპალიტეტი, მხოლოდ ამის შემდეგ მიიჩნევს საკითხის განხილვას მიზანშეწონილად.

 2019 წლის დეკებერში ბატონმა დავითმა უარი უთხრა გარემოს ეროვნულ სააგენტოს და ეს იყო ჩვენი ერთობლივი პოზიცია. მომხსენებელმა აღნიშნა, რომ მეგობრებთან ერთად შეხვდა ფირმის წარმომადგენლებს, სადაც მან გამოხატა მტკიცე პოზიცია, რომ არავითარ შემთხვევაში არ გაიცემა თანხმობა, თუ კი არ მოხდა მოსახლეობის ინტერესების გათვალისწინება.

 2020 წლის მაისში ონის მერიამ ხელი მოაწერა თანხმობას და მან საკრებულოს გააცნო ტრაფარეტული წერილის შინაარსი, სადაც ეწერა, რომ „მუნიციპალიტეტის შესაბამის ადმინისტრაციულ ერთეულებში მცხოვრები მოსახლეობის ინფორმირება მოხდა მერიის წარმომადგენლების მეშვეობით.“ ანუ ეს ნიშნავდა, რომ საკითხი შესწავლილია და მერია თანახმაა სამონადირეო მეურნეობის სპეციალური ლიცენზიის 49 წლით გაცემის მიზნით აუქციონის გამოცხადებაზე. ზუსტად იდენტური წერილი გაიგზავნა ლენტეხის მუნიციპალიტეტიდანაც. პირველ ვერსიაში ცაგერის მუნიციპალიტეტის ტერიტორიაც შედიოდა, ამბროლაურის ტერიტორია ესე მასშტაბურად არ იყო განსაზღვრული. რაჭის ქედი საერთოდ არ განიხილებოდა. საუბარი სულ სხვა ტერიტორიას ეხებოდა. ამიტომაა მნიშვნელოვანი საკითხის სრულყოფილი შესწავლა კოორდინატების მიხედვით.

 ორმა მუნიციპალიტეტმა უპირობო თანხმობა განაცხადა, თან ამავე დროს დაწერა, რომ უკვე მოახდინეს მოსახლეობის ინფორმირება. ამბროლაურის მუნიციპალიტეტის მერმა დავით მხეიძემ განსხვავებული პასუხი გასცა.

 არჩილ ჯადარიძემ აღნიშნა ფირმის წარმომადგენლებთან შეხვედრის შემდეგ ის სასტიკი წინააღმდეგი იყო პროექტის განხორციელების. ჯერ იყო დიდი ტერიტორია და არ იცოდნენ რა გამოცდილების ფირმასთან ქონდათ საქმე. ფირმის წარმომადგენლებმა ვერანაირი არგუმენტი ვერ დაასახელეს, რა საჭირო იყო ასე ვრცელ ტერიტორიაზე სამონადირეო მეურნეობის გაკეთების.

 2018-19 წლებში, ერთ-ერთი ევროპული ფირმა შემოვიდა წინადადებით ლუხუნის ხეობაში სამონადირეო მეურნეობის შექმნის თაობაზე. მათი აზრით ეს იყო უნიკალური ხეობა არჩვის გასამრავლებლად და შემდგომ მის სახორცედ გამოსაყენებლად. გათვალისწინებული იყო მოსახლეობის ჩართულობა და დასაქმება. მათი გადმოცემით აღნიშნულმა პროექტმა ევროპში კარგად იმუშავა. მათ ეტიკეტის დაცვით შესთავაზეს თანამშრომლობა, იმ პირობით, თუ კი მოსახლეობა იქნებოდა თანახმა, დაუჭერდნენ მხარს. დაიგეგმა შეხვედრები მოსახლეობასთან და სხვა ორგანიზაციული საკითხები, მაგრამ მოსახლეობამ გამოხატა უარყოფითი დამოკიდებუკლება და წინააღმდეგი წავიდა.

 მაისის თვეში სამხარეო ადმინისტრაციაში მოვიდა წერილი ოთხივე მუნიციპალიტეტის მერების( ერთი არა პირდაპირი და სამი პირდაპირი) თანხმობის დადასტურების თაობაზე. არჩილ ჯაფარიძემ საკრებულოს გააცნო წერილის მოკლე შინაარსი, სადაც ეწერა, რომ მხარის ადმინისტრაცია უნდა იცავდეს მთავრობის ინტერესს და უნდა იყოს მისი გამტარებელი, ხოლო მუნიციპალიტეტი უნდა იყოს მუნიციპალური ინტერესების გამტარებელი. აქედან გამოდიოდა, ამ შემთხვევაში გუბერნატორი პირიქით ეწინააღმდეგება მთავრობის ინიციატივას და მუნიციპალიტეტის ხელმძღვანელები თანახმა იყვნენ პროექტი განხორციელებულიყო.

საკრებულოს წევრებსა და დამსწრე საზოგადოებას შემდეგში გააცნოთ 2018 წლის 8 მაისს თავის მიერ მიწერილი წერილის შინაარსი, სადაც ეწერა, რომ შესაბამისმა მუნიციპალიტეტებმა თავიანთი შეხედულებისამებრ გამოთქვეს მზადყოფნა, პროექტის განხორციელების თაობაზე. მას განმარტება არ გაუკეთებია რამდენად სწორი გადაწყვეტილება იქნა მიღებული. წერილში მითითებული იყო პირობების ჩამონათვალი, რაც თავისთავად თანხმობას არ ნიშნავდა.

 ლიცენზიატი უნდა იყოს გამოცდილი კომპანია.

მან განმარტა, რომ მათ არაფერი არ იცოდნენ, გარდა იმისა რაც სიტყვიერად უთხრეს, თავიანთი ევროპული გამოცდილების თაობაზე და არანაირი დოკუმენტაცია არ წარმოუდგენიათ.

 კომპანია უნდა ატარებდეს გაცნობით შეხვედრებს ადგილობრივ მოსახლეობასთან, მჭიდროდ ითანამშრომლოს თითოეულ მუნიციპალიტეტთან, რადგან გათვალისწინებული იქნეს ადგილობრივი მოსახლეობის და ფერმერების ინტერესები.

 მან განმარტა, რომ აუცილებლად უნდა ჩატარებულიყო კრებები და გაფორმებულიყო ოქმები. ეს ეხება ტერიტორიის იმ ნაწილს, რომელიც ნებისმიერ სოფელში მაცხოვრებელი ადამიანის ინტერესში შედის. სადაცაა სათიბი, საძოვრები, სარგებლობენ მეფუტკრეები და ხე-ტყის დამამზადებლები.

 სივრცითი მოწყობის გეგმით განსაზღვრული მუნიციპალიტეტის განვითარების პროექტები საქართველოში მხოლოდ ოთხ რაიონში გაკეთდა. მათ შორის ონსა და ამბროლაურში. დაახლოებით მილიონ ლარამდე დაიხარჯა, სადაც გათვალისწინებული იყო ზურმუხტის ზონის გაკეთება და სათხილამურო ტრასების მოწყობა, ყველა ის აქტიობა, რაც ჩვენი რეგიონის კეთილდღეობას წაადგებოდა. წამოდგენილი გეგმა მთლიანად ეწინააღმდეგებოდა სივრცითი მოწყობის გეგმას და იგნორს უკეთებდა სათხილამურო ტრასების მოწყობას.

 მომხსენებელმა ყურადღება გაამახვილა ტექსტის დასკვნით ნაწილზე. ვინც უნდა შემოვიდეს და რა წინადადებაც უნდა შესთავაზოს, სამხარეო ადმინისტრაციამ და მუნიციპალიტეტმა მზადყოფნა უნდა დააფიქსირონ თანამშრომლობისათვის. აღნიაშნულმა კომპანიამ პრაქტიკულად გააკეთა იგნორი და მიღებული იქნა არასწორი გადაწყვეტილება.

 თუ გვინდა რეალურად საქმე გაკეთდეს, საჭიროა სწორი მიმართულების შერჩევა, საკრებულოს გადაწყვეტილება არაფერს შეცვლის.

 დოკუმენტის მომზადებისას დაირღვა პროცედურული საკითხები, შეუძლებელია ერთი და იმავე საკითხს ორი წლის შემდეგ მიუბრუნდე. ამის გარდა ისინი ამტკიცებენ, რომ გაიმართა მოსახლეობასთან შეხვედრა, რაც სიმართლეს არ შეესაბამება და ამას ყველა დაადასტურებს. ამიტომ უმჯობესია საზოგადოება გავერთიანდეთ, ვაღიარიოთ ჩვენი შეცდომები და ადგილობრივ არასამთავრობო ორგანიზაციებთან ერთად ვიპოვოთ გზები გადაწყვეტილების შეცვლის.

 ამირან ლომთაძე დაინტერესდა რა წინადადებას სთავაზობდათ არჩილ ჯაფარიძე.

არჩილ ჯაფარიძემ განმარტა შეხვედრები, რომ არ ჩატარებულა და ესეც სკმარისი იქნება

საკითხის სასამართლოს მეშვეობით მოგვარებისთვის, ასევე შევაშველოთ ჩვენი არგუმენტები.

 ამირან ლომთძემ აღნიშნა, რომ ადგილობრივმა არასამთავრობო ორგანიზაციამ სასამართლოს უკვე მიმართა სარჩელით, მაგრამ პოლიტიკოსებმა ჩვენი წილი პასუხისმგებლობა უნდა ავიღოთ.

 საკრებულოს სხდომის თავმჯდომარემ ასლან საგანელიძემმიმართათ საკრებულოს წევრებს და დამწრე საზოგადოებას თუ ქონდათ შეკითხვები.

 ეთერ არსანიძემ ბატონ არჩილ ჯაფარიძესდაუდასტურა ნაამბობი და განაცხადა, რომ ივნის-ივლისის თვეში მთის ამბებთან და მწვანე ალტერნატივასთან ერთად ხუთმეტზე მეტ სოფელში დადიოდნენ კარდაკარის პრინციპით. მათ ფაქტობრივად არ შეხვედრიათ ადამიანი, ვინც ამ თემის თაობაზე იცოდა რაიმე ინფორმაცია. კონსტიტუციური უფლება აქვს მოქალაქეს, როდესაც მსგავსი მასშტაბური პროექტები ხორციელდება, ინფორმაცია მიიღიოს. მისი აზრით აქ არის პირველი დარღვევა, რომ მოსახლეობის ინტერესი არ არის გათვალისწინებული.

 ამირან ლომთაძემ აღნიშნა, რომ ფრაქცია „ერთიანი ნაციონალური მოძრაობა“ ზუსტად ამას სთვაზობს საკრებულოს, არ არის გათვალისწინებული მოსახლეობის ინტერესები, არ არის არანაირი დოკუმენტი და შეხვედრების ოქმი.

 ზაალ მეტრეველმა აღნიშნა, რომ მოსახლეობის ინტერესი კი არ უნდა ითქვას, არამედ მოსახლეობის ნება არ იქნა გათვალისწინებული. ინტერესი როგორ უნდა იქნეს გათვალისწინებული, როდესაც ჯერ არაფერი არ გაკეთებულა.

 ამირან ლოთაძემ ითხოვა სიტყვის დასრულების საშუალება მისცემოდა და საკრებულოს წევრებს გააცნო კანონმდებლობის შესაბამისად ჩამოყალიბებული განკარგულების პროექტი(ოქმს თან ერთვის) და მან ფრაქცის „ერთიანი ნაციონალური მოძრაობის“ სახელით მოითხოვა, რომ ამბროლაურის მუნიციპალიტეტის ტერიტორიაზე მცხოვრები მოსახლეობის კანონიერი ინტერესებიდან გამომდინარე, ამბროლაურის მუნიციპალიტეტის მერმა, იშუამდგომლოს სსიპ გარემოს ეროვნულ სააგენტოსთან და მოითხოვოს სამონადირეო მეურნეობის სპეცილური ლიცენზიის ბათილად ცნობა.

 არჩილ ჯაფარიძემ აღნიშნა, რომ სივრცითი მოწყობის გეგმით განსაზღვრული მუნიციპალიტეტის განვითარების პროექტი არ არის შესაბამისაობაში და ეს ერთ-ერთი უძლიერესი არგუმენტია.

 თენგიზ გოგორელიანმა მიმართა შეკითხვით არჩილ ჯაფარიძეს, სწორად თუ მოხდა ლიცენზიის გაცემა და ვის მხარეზე იყო ის, ხელისუფლების, თუ ხალხის?

 არჩილ ჯფარიძემ განმარტა, რომ ის გუბერნატორი იყო და ლიცენზიის გაცემის წინააღმდეგი წავიდა. როდესაც მთავრობის წარმომადგენელი იყო, მაშინ არ დათანხმებია და მას მიაჩნია, რომ ლიცენზია არუნდა გაცემულიყო.

 თენგიზ გოგორელიანმა აღნიშნა, რომ თუ თქვენ მართალი ხართ, მაშინ ვინც გასცა ლიცენზია ის არის მტყუანი.

 ნინო სოხაძემ აღნიშნა, რომ ის ეთანხმება ბატონ არჩილ ჯაფარიძეს. ეს ამბავი იყო 2019 წელში და საუბარი იყო მხოლოდ ლუხუნის ხეობაზე. ყველაზე დიდი დარღვევაა მოსახლეობასთან შეხვედრის გარეშე ლიცენზიის გაცემა. ნინო სოხაძემ აღნიშნა, რომ სამონადირეო მეურნეობა ვეღარ შეიქმნებოდა, რადგან არანაირი სამოქმედო გეგმა კომპანიას სამინისტროსთვის არ წარუდგენია. მისი აზრით ყველაზე მნიშვნელოვანი მაინც ის არის, რომ სააგენტოს ნებისმიერ დროს ააქვს უფლება სამონადირეო ლიცენზიის შეცვლის, მაგალითად შეიძლება მისცეს იჯარით.

 ასლან საგანელძემ საკრებულოს წევრებს და დამსწრე საზოგადოებას მიმართათ, რომ ყველას მისცემდათ სიტყვით გამოსვლის საშუალებას და რეგლამენტის დაცვა შეახსენათ მათ.

 ამირან ლომთაძემ ნინო სოხაძეს შეახსენა, რომ უმჯობესია ვისაუბროთ დღეს რა მოცემულბაც გვაქვს იმაზე, რომ დარღვეულია მოსახლეობის ინტერესები. შესაბამისად სსიპ გარემოს ეროვნული სააგენტოს მიერ გამოცემული გადაწყვეტილება ბათილად საცნობია.

 ამირან ლომთაძემ მოითხოვა კიდევ დაზუსტების საშუალება მიეცათ და აღნიშნა, რომ მარტო სამონადირეო ლიცენზიაზე, რომ იყოს საუბარი ბევრი ჩვენთაგანი არ ვისაუბრებდით ამდენს და შესაბამისად, არც წინააღმდეგობა არ იქნებოდა. მისი აზრით ამ გადაწყვეტილებაში კიდევ უფრო ფართო ინტერესი იმალება. თავისი არსით ლიცენზია არ არის მარტო ლიცენზია, ის იჯარის ხელშეკრულებაზეც მეტია, რადგან კომპანიას უფლებას აძლევს 104 000 ჰექტარ მიწაზე განათავსოს ტურისტული ინფრასტრუქტურა.

 ელგუჯა გურგენიძემ აღნიშნა, რომ საკრებულო დადგენილებას, რომ ვერ გამოსცემს ლიცენზიის გაუქმების თაობაზე, ეს ყველასათვის ნათელია, მაგრამ თავისი სურვილია, რომ რაღაც ფორმით საკრებულომ მიმართოს მერს და მერმაც შუამდგომლობა გაგვიწიოს შესაბამის უწყებასთან წერილობით. წერილში აღნიშნული იყოს, რომ ამ გადაწყვეტილებას არ ეთნხმება არც ერთი საკრებულოს წევრი, არ არის ოქმები და ირღვევა რაჭის მოსახლეობის ინტერესები. მან საკრებულოს მიმართა, რომ თქვენ ყველამ გამოხატეთ თქვენი მოსაზრება ლიცენზიის გაუქმების თაობაზე, მაგრამ ბერკეტი არა გაქვთ. ჩვენც გვინდა გამოვხატოთ ჩვენი პოლიტიკური ნება, რომ ეს არასწორია.

 ასლან საგანელიძემ აღნიშნა, რომ თავად და მთლიანად საკრებულომ უპირველეს ყოვლისა გამოხატა კანონისადმი პატივისცემა. კანონი ავალდებულებთ საკრებულოს სხდომის მოწვევას. ასლან საგანელიძემ მადლობა გადაუხადა არჩილ ჯაფარიძეს მობრძანებისთვის და ამომწურავი ინფორმაციის მიწოდებისათვის საკრებულოს წევრებისა და დაინტერესებული პირებისათვის.

 დავით მხეიძემ პატივისცემა გამოხატა ყველას მიმართ, განურჩევლად პარტიული კუთვნილებისა. მან თხოვათ სწორი ინტერპრეტაციის გაკეთება ნებისმიერი საკითხის მიმართ. ნუ ეცდებიან მოსახლეობას დაანახონ ცუდი მხრიდან. განუმარტათ, რომ „აუცილებელია მოსახლეობის ინტერესების გათვალისწინება“-მისი ეს ჩანაწერი თანხმობას არ ნიშნავდა. ნებართვის გარეშე ვერავინ შეძლებს მუნიციპალიტეტში მშენებლობის დაწყებას. ეს პროექტი თავისთავად წინააღმდეგობაში მოდის სივრცითი მოწყობის გეგმასთან. რეგულაციების გარეშე მუნიციპალიტეტს შეუძლია ნებისმიერ მშენებლობის თაობაზე უარის თქმა.

 ამირან ლომთაძემ აღნიშნა, რომ თუ ერთი წაკითხული წერილიდან შეძლო აზრის გამოტანა, მეორე წერილიდან რატო ვერ მოახერხებდა. რადგან მოსახლეობის ინტერესი არ იქნა გათვალისწინებული, გამოიცეს დოკუმენტი. ამიტომ ყველამ ვიფიქროთ რა გზით და რა მეთოდით მივიდეთ შედეგამდე.

 ასლან საგანელძემ აღნიშნა, რომ საკრებულო არის ორგანო, სადაც ასეთ სკითხებზე მიდის მსჯელობა. პირველ რიგში უნდა დავიცვათ კანონი, ამიტომ მიღებული იქნა გადაწყვეტილება და დღევანდელი საკრებულოს სხდომა შედგა. არავის არ უნდა გაჩენოდა იმისი განცდა, რომ საკრებულომ თავი აარიდა აღნიშნული საკითხის განხილვას. ასევე აღნიშნა, რომ ის არის საკრებულოს თავმჯდომარე და სხდომის სპიკერი, შესაბამისად იცავს ამ საკრებულოს ინტერესებს და არ მოხდება არაკომპენტეტური გადაწყვეტილების მიღება, შესაბამისად არ გამოიცემა სამართლებრივი აქტი.

 ასლან საგანელიძემ განმარტების გაკეთება სთხოვა ამბროლაურის მუნიციპალიტეტის საკრებულოს იურისტებს, თუ შეიძლება ფრაქცია „ერთიანი ნაციონალური მოძრაობის“ მიერ ინიცირებულ საკითხს, მერისადმი მიმართვას, საკრებულოს გადაწყვეტილებით გააკეთოს შუამდგომლობა, ამის სამართლებრივ მხარესთან დაკავშირებით.

 ამირან ლომთაძემ აღნიშნა, რომ თუ შეთანხმდებოდნენ, მაშინ განკარგულების მიღება არ იყო საჭირო.

ამბროლაურის მუნიციპალიტეტის საკრებულოს იურიდიული და ადამიანური რესურსების მართვის განყოფილების უფროსმა თეა დვალმა აღნიშნა, რომ საკრებულო გადაწყვეტილებებს იღებს საქართველოს ორგანული კანონით „ადგლობრივი თვითმმართველობის კოდექსით“ მისთვის მინიჭებული უფლებამოსილების ფარგლებში. ადმინისტრაციული სამართლებრივი აქტი არის ადმინისტრაციული ორგანოს მიერ მხოლოდ კანონმდებლობის საფუძველზე გამოცემული სამართლებრივი აქტი. საკრებულოს უფლებამოსილებები გაწერილია საქართველოს ორგანული კანონის „ადგილობრივი თვითმმართველობის კოდექსის“ 24-ე მუხლში, რის საფუძველზეც საკრებულო იღებს სამართლებრივ აქტებს: დადგენილებას და განკარგულებას. აქედან გამომდინარე ისეთი სამართლებრივი აქტის მიღება, რომ მერს დაევალოს იშუამდგომლოს სსიპ გარემოს ეროვნულ სააგენტოსთან ლიცენზიის ბათილობასთან დაკავშირებით ორგანული კანონით გათვალისწინებული არ არის. ბატონი ამირან ლომთაძის მიერ წარმოდგენილ განკარგულების პროექტში მითითებული არცერთი სამართლებრივი ნორმა არ ითვალისწინებს მერისათვის ასეთი დავალების მიცემას. გარდა ამისა ბათილია სამართლებრივი აქტი, როდესაც იგი ეწინააღმდეგება კანონს ან არსებითად დარღვეულია მისი მომზადების ან გამოცემის კანონმდებლობით დადგენილი სხვა მოთხოვნები. თუ თვლით, რომ დარღვეულია კანონის ეს ნორმა, მაშინ შეიძლება პირდაპირ მიემართოს გარემოს ეროვნულ სააგენტოს და ამისთვის საკრებულოს სამართლებრივი აქტის გამოცემის არც საჭიროება და არც სამართლებლივი საფუძვლები არ არსებობს. თუ სასამართლოშია შესული ეს საკითხი სანამ იქ არ დაასრულდება საქმის წარმოება აღნიშნულ საკითხზე, საკრებულოს გადაწყვეტილების მიღების უფლება არა აქვს.

 არჩილ ჯაფარიძემ აღნიშნა, რომ ყველაზე კარგი მტკიცებულებაა დღევანდელ სხდომაზე შედგენილი ოქმი.

 საკრებულოს აპარატის უფროსის მოადგილემ ეკატერინე ჭიჭინაძემ განუმარტათ, რომ საკრებულო გადაწყვეტილებებს იღებს კანონიდან გამომდინარე. მისი ადმინისტრაციულული სამართლებრივი აქტები გამომდინარეობს კანონიდან -ეს არის დადგენილება და განკარგულება. საკრებულო ამ ყველაფერს ანხორციელებს თავისი უფლებამოსილების ფარგლებში. რომელიც ორგანულ კანონში 24-ე მუხლშია მოცემული. თქვენ ვერ დამისახელებთ, თქვენს მიერ წარმოდგენილ განკარგულების პროექტში აღნიშნულ პრიამბულაში იმ უფლებამოსილებას, სადაც საკრებულო იღებს გადწყვეტილებას, რომ მერმა უნდა იშუამდგომლოს რომელიმე უწყებასთან საკითხის ბათილად ცნობის თაობაზე, ასეთ გადაწყვეტილებას საკრებულო ვერ მიიღებს და ვერ შევიყვანთ მას შეცდომაში. იმიტომ, რომ ეს გადაწყვეტილება თავისთავად იქნება არარა აქტი, არაუფლებამოსილი ორგანოს მიერ გამოცემული სამართლებრივი აქტი. ამ შემთხვევაში ლიცენზიის ბათილობა მოხდება სასამართლოს მხრივ და არა მერის მიწერილი წერილით, რადგან სამართლებლივი აქტი ბათილია საჩივრის ან სარჩელის შემთხვევაში სასამართლოს მიერ.

 ამარან ლომთაძემ აღნიშნა, რომ საკრებულომ უნდა მიიღოს გადაწყვეტილება ნებისმიერ საკითხზე, რომელიც მოსახლეობას ეხება.

 ასლან საგანელიძემ აღნიშნა, რომ წარმოდგენილ ვარიანტს კენჭს ვერ უყრიან და განკარგულება ვერ მიიღება, დღევანდელ სხდომაზე დგება ოქმი, რომელსაც დართული ექნება სტენოგრაფიული ჩანაწერი. საკრებულოს ოქმი საჯაროა და ყველა დაინტერესებული პირისთვის იქნება ხელმისაწვდომი. ის დაინტერესებული კომპანია, უფლებამოსილი ორგანო, რომელმაც ეს ლიცენზია გასცა, არც მაშინ და არც იქედან მოყოლებული დღემდე არ ჩამობრძანებულან, არ შეხვედრიან არა თუ მოსახლეობას, საერთოდ არავის. ამის მოთხოვნის უფლება ნამდვილად გვაქვს.

 ამირან ლომთაძემ აღნიშნა, რომ იგივეს ითხოვდნენ თავადაც და მოითხოვა საკითხის კენჭისყრაზე დაყენება. მან განმარტა, რომ როგორც საკითხის მომხსენებელს აინტერესებდა საკრებულოს წევრებიდან ვინ უჭერს მხარს და ვინ არა. მერს დაევალოს მიწეროს შესაბამის უწყებას გამოცემული დოკუმენტის ბათილად ცნობის თაობაზე.

 ზაალ მეტრეველმა აღნიშნა, რომ საკითის ასეთი ფორმით მიღებას ის მხარს არ დაუჭერდა. მერი პირველი პირია მუნიციპალიტეტში და თუ უნდა თავად მიმართოს შესაბამის უწყებას. საკრებულო ვერ დაავალებს მას წერილის მიწერას.

 დავით მხეიძემ აღნიშნა, რომ მისთვის ღირსება და ხალხი უფრი მნიშვნელოვანია, ვიდრე მისი თანამდებობა. მან აღნიშნა, რომ არავიზე ნაკლებად არ უყვარს ამბროლაური და მისი ხალხი. ბევრი სიკეთე გაუკეთებია და თუ საშუალება მიცემა ბევრის გააკეთებს აპირებს.

 ასლან საგანელიძემ აღნიშნა, რომ იურისტებს იმიტომ გააკეთებია განმარტება, რომ ყველასათვის გასაგები ყიფილიყო საკრებულო ამ საკითხთან დაკავშირებით გადაწყვეტილებას ვერ მიიღებდა.

 სხდომის დასასრულს სიტყვით გამოვიდა არასამთავრობი ორგანიზაციის წარმომადგენელი იოსებ გეწაძე. მან აღნიშნა რომ, მისი ორგანიზაცია (რაჭა-ლეჩხუმისა და ქვემო სვანეთის აგროტურიზმის განვითარების ასოციაცია) გარემოს დაცვის არასამთავრობო ორგანიზაცია CENN-თან ერთად ახორციელებს ევროკავშირის პროექტს რეგიონში და გეგმავს პროექტის ფარგლებში აღნიშნული საკითხის მოკვლევის მიზნით შესაბამისი დარგის ექსპერტების მოწვევას. მოკვლევასა და მოსახლეობასთან შეხვედრებში ჩართულობის სურვილის შემთხვევაში ორგანიზაცია მზად არის ითანამშრომლოს ყველა დაინტერესებულ მხარესთან.

 ელგუჯა გურგენიძემ მიმართა დავით მხეიძეს რომ ჩვენი უკმაყოფილების თაობაზე, წერილს, თუ მიწერთ გარემოს ეროვნულ სააგენტოს? მიწერეთ, რომ ხალხი არის უკმაყოფილო. თქვენ ამომრჩევლის ნება უნდა მიიტანოთ ხელისუფლებამდე. დღეს გამოიკვეთა, რომ ყველა თანახმაა, ლიცენზია გასაუქმებელია.

 ნინო სოხაძემ მიმართა ამირან ლომთაძეს, რატომ არ შემოიტანეს პეტიცია?

 ასლან საგანელიძემ აღნიშნა, რომ თუ კი პეტიციით მომართავენ მუნიციპალიტეტის მერს, ის მიიღებს შესაბამის გადაწყვეტილებას.

 ამბროლაურის მუნიციპალიტეტის მერი დავით მხეიძეც დაეთანხმა, თუ იქნება მოსახლეობის მხრიდან კანონმდებლობის შესაბამისად პეტიციის ფორმით მოთხოვნა, ის წერილობით მიმართავს სსიპ გარემოს ეროვნულ სააგენტოს.

 საკრებულოს სხდომაზე გამოხატული აზრთა სხვადასხვაობისა და კამათის მიუხედავად, საბოლოოდ შეჯერდნენ ერთ აზრზე, რომ სსიპ გარემოს ეროვნულმა სააგენტომ სამონადირეო მეურნეობის შექმნის სპეციალური ლიცენზია გასცა მოსახლეობასთან შეხვედრებისა და თანხმობის გარეშე, არ არსებობს არანაირი დოკუმენტაცია და შესაბამისი დამადასტურებელი ოქმები.მოსახლეობის მომართვის შემთხვევაში,თუ კი მათი მოთხოვნა იქნება დაფიქსირებული, სამონადირეო მეურნეობის ლიცენზიის გაუქმებასთან დაკავშირებით, ამბროლაურის მუნი-ციპალიტეტის მერი მიმართავს სსიპ გარემოს ეროვნულ სააგენტოს წერილობით.

 სხდომის ოქმს სხდომის [აუდიო ჩანაწერი CD დისკზე](file:///C%3A%5CUsers%5Cteona.ghudumidze%5CDesktop%5C2021%20%E1%83%AC%E1%83%9A%E1%83%98%E1%83%A1%20%E1%83%A1%E1%83%90%E1%83%99%E1%83%A0%E1%83%94%E1%83%91%E1%83%A3%E1%83%9A%E1%83%9D%E1%83%A1%20%E1%83%90%E1%83%AE%E1%83%90%E1%83%9A%E1%83%98%E1%83%A1%20%E1%83%9B%E1%83%90%E1%83%A1%E1%83%90%E1%83%9A%E1%83%94%E1%83%91%E1%83%98%5C%E1%83%A1%E1%83%AE%E1%83%93%E1%83%9D%E1%83%9B%E1%83%98%E1%83%A1%20%E1%83%9D%E1%83%A5%E1%83%9B%E1%83%94%E1%83%91%E1%83%98%5C%E1%83%A1%E1%83%90%E1%83%99%E1%83%A0%E1%83%94%E1%83%91%E1%83%A3%E1%83%9A%E1%83%9D%E1%83%A1%20%E1%83%A1%E1%83%AE%E1%83%93%E1%83%9D%E1%83%9B%E1%83%98%E1%83%A1%20%E1%83%9D%E1%83%A5%E1%83%9B%E1%83%94%E1%83%91%E1%83%98%5C2022%20%E1%83%AC%E1%83%9A%E1%83%98%E1%83%A1%20%E1%83%9D%E1%83%A5%E1%83%9B%E1%83%94%E1%83%91%E1%83%98%5C30.05.2022w..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე